A Tanács 2563/2000/EK rendelete

(2000. november 20.)

a 2007/2000/EK rendeletnek az Európai Unió stabilizációs és társulási folyamatában részt vevő vagy ahhoz kapcsolódó országokra és területekre vonatkozó kivételes kereskedelmi intézkedéseknek Macedónia Volt Jugoszláv Köztársaságra és a Jugoszláv Szövetségi Köztársaságra való kiterjesztése tekintetében történő módosításáról és a 2820/98/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

(1) Az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről, a 2820/98/EK rendeletet módosításáról, illetve az 1763/1999/EK és a 6/2000/EK rendelet hatályon kívül helyezéséről szóló, 2000. szeptember 18-i 2007/2000/EK tanácsi rendelet [1] nem vonatkozik Macedónia Volt Jugoszláv Köztársaságból származó áruknak a Közösségbe történő behozatalára a bor kivételével, és nem vonatkozik a Jugoszláv Szövetségi Köztársaságból származó behozatalra.

(2) A kereskedelemnek és az Európai Közösség és Macedónia Volt Jugoszláv Köztársaság között 1997. április 29-én aláírt Együttműködési Megállapodás [2] kereskedelemmel kapcsolatos rendelkezéseinek levélváltás útján történő felfüggesztése lehetővé teszi az adott állam számára autonóm kereskedelmi kedvezmények nyújtását.

(3) A Jugoszláv Szövetségi Köztársaság (JSzK) az országban a közelmúltban elért eredmények fényében eleget tesz a Tanács 1997. április 29-i következtetéseiben meghatározott, az autonóm kereskedelmi kedvezmények nyújtásához szükséges alapvető feltételeknek. A 2000. október 9-i Általános Ügyek Tanácsa felkérte a Bizottságot, hogy terjesszen elő javaslatokat a 2007/2000/EK rendelet által előírt kivételes kereskedelmi intézkedések kedvezményeinek a JSzK-ra való kiterjesztésére.

(4) Koszovó az Egyesült Nemzetek Szervezete Biztonsági Tanácsának 1999. június 10-i 1244. határozata alapján nemzetközi polgári igazgatás alatt áll az Egyesült Nemzetek Koszovói Missziója (UNMIK) által, amely külön vámigazgatást hozott létre.

(5) Mindezek alapján helyénvaló a 2007/2000/EK rendeletben előírt intézkedéseket teljes mértékben kiterjeszteni Macedónia Volt Jugoszláv Köztársaságra és a Jugoszláv Szövetségi Köztársaságra, beleértve Koszovót az ENSZ BT 1999. június 10-i 1244. határozatában meghatározottak szerint,

ELFOGADTA EZT A RENDELETET:

1. cikk

A 2007/2000/EK rendelet a következőképpen módosul:

1. az 1. cikk (1) bekezdésében a "az Albán, a Bosznia-Hercegovinai és a Horvát Köztársaságból, illetve az Egyesült Nemzetek Biztonsági Tanácsának 1999. június 10-i 1244. határozata által meghatározott Koszovóból (a továbbiakban:"Koszovó") származó" szövegrész helyébe a "az Albán, Bosznia-Hercegovinai és Horvát Köztársaságokból, Macedónia Volt Jugoszláv Köztársaságból és a Jugoszláv Szövetségi Köztársaságból – beleértve Koszovót az ENSZ BT 1999. június 10-i 1244. határozatában meghatározottak szerint – származó" szövegrész lép;

2. az 1. cikk (2) bekezdéséből az "és Macedónia Volt Jugoszláv Köztársaság" szövegrészt el kell hagyni;

3. az 1. cikk (3) bekezdése hatályát veszti;

4. a 2. cikk (2) bekezdésében az "az Albániának, Bosznia-Hercegovinának és Horvátországnak" szövegrész helyébe a "az Albániának, Bosznia-Hercegovinának, Horvátországnak, Macedónia Volt Jugoszláv Köztársaságnak és a Jugoszláv Szövetségi Köztársaságnak" szövegrész lép;

5. a 4. cikk (1) bekezdésében az "az Albániából, Bosznia-Hercegovinából és Horvátországból" szövegrész helyébe a "az 1. cikk (1) bekezdésében meghatározott országokban és területeken" szövegrész lép;

6. a 4. cikk (2) bekezdésében:

a) a "10900" tonna mennyiség helyébe "22525" tonna lép;

b) a bekezdés "c) 1650 tonna (hasított súly) Macedónia Volt Jugoszláv Köztársaságból származó "tejjel hizlalt borjú" termékek" szövegű c) ponttal és "d) 9975 tonna (hasított súly) a Jugoszláv Szövetségi Köztársaságból – Koszovót is beleértve – származó "tejjel hizlalt borjú" termékek" szövegű d) ponttal egészül ki;

c) a harmadik albekezdés helyébe a következő szöveg lép: "A II. mellékletben meghatározott, Albániából származó "tejjel hizlalt borjú" termékeknek a Közösségbe történő behozatala nem részesülhet vámkedvezményben";

7. a 4. cikk a következő bekezdéssel egészül ki:

"(3) E rendelet más rendelkezéseitől, és különösen a 12. cikktől függetlenül, a mezőgazdasági és halászati piacok különös érzékenységére tekintettel a Bizottság az illetékes irányítóbizottság szabályaival összhangban megteheti a megfelelő intézkedéseket, ha a mezőgazdasági és halászati termékekbehozatala komoly zavart okoz a Közösség piacain és azok szabályozási mechanizmusaiban";

8. az 5. cikk hatályát veszti;

9. a 7. cikkben az "és az 5. cikk" szövegrészt el kell hagyni;

10. a 13. cikk a "BA Bosznia-Hercegovina1" szövegrész után az "XM Macedónia Volt Jugoszláv Köztársaság1" szövegrésszel egészül ki;

11. a 16. cikk (1) bekezdése a "2001. január 1." szövegrész után az "és Macedónia Volt Jugoszláv Köztársaságból származó áruk, amelyek az e rendeletet módosító 2563/2000/EK rendelet hatálybalépése utáni harmadik hónap első napja előtt a Közösségben szabad forgalomba kerültek" szövegrésszel egészül ki;

12. a 17. cikkben a "2002. december 31." dátum helyébe "2005. december 31." lép;

13. az I. melléklet helyébe a következő melléklet lép:

I. melléklet

A 4. cikk (1) bekezdésében említett vámkontingensekről

A Kombinált Nómenklatúra alkalmazásának szabályaitól függetlenül a termékmegnevezés csak jelzésértékkel bír, a kedvezményrendszert ezen mellékletek keretei között a KN-kódok terjedelme határozza meg. Az ex KN-kódok megjelölése esetén a kedvezmények körét a KN-kód és a kapcsolódó árumegnevezés együttes alkalmazásával kell meghatározni.

Tételszám | KN-kód | Árumegnevezés | Éves kontingens mértéke | Kedvezményezettek | Vámtétel |

09.1571 | 03019110030191900302111003021190030321100303219003041011ex03041019ex0304109103042011ex03042019ex03049010ex03051000ex0305309003054945ex03055990ex03056990 | Pisztráng (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache és Oncorhynchus chrysogaster), élő; frissen vagy hűtve; fagyasztva; szárítva, sózva vagy sós lében tartósítva; füstölve; halfilé és egyéb halhús; emberi fogyasztásra alkalmas liszt, halliszt és hallisztgolyó | 150 tonna | Albánia, Bosznia- Hercegovina, Horvátország, Macedónia Volt Jugoszláv Köztársaság, Jugoszláv Szövetségi Köztársaság (ideértve Koszovót is) | Vámmentes |

09.1573 | 030193000302691103037911ex03041019ex03041091ex03042019ex03049010ex03051000ex03053090ex03054980ex03055990ex03056990 | Ponty: élő; frissen vagy hűtve; fagyasztva; szárítva, sózva vagy sós lében tartósítva; füstölve; halfilé és egyéb halhús; emberi fogyasztásra alkalmas liszt, halliszt és hallisztgolyó | 350 tonna | Albánia, Bosznia-Hercegovina, Horvátország, Macedónia Volt Jugoszláv Köztársaság, Jugoszláv Szövetségi Köztársaság (ideértve Koszovót is) | Vámmentes |

09.1575 | ex030199900302696103037971ex03041038ex03041098ex03042095ex03049097ex03051000ex03053090ex03054980ex03055990ex03056990 | Tengeri keszeg (Dentex dentex és Pagellus spp): élő; frissen vagy hűtve; fagyasztva; szárítva, sózva vagy sós lében tartósítva; füstölve; halfilé és egyéb halhús; emberi fogyasztásra alkalmas liszt, halliszt és hallisztgolyó | 150 tonna | Albánia, Bosznia-Hercegovina, Horvátország, Macedónia Volt Jugoszláv Köztársaság, Jugoszláv Szövetségi Köztársaság (ideértve Koszovót is) | Vámmentes |

09.1577 | ex0301999003026994ex03037700ex03041038ex03041098ex03042095ex03049097ex03051000ex03053090ex03054980ex03055990ex03056990 | Tengeri süllő (Dicentrarchus labrax): élő; frissen vagy hűtve; fagyasztva; szárítva, sózva vagy sós lében tartósítva; füstölve; emberi fogyasztásra alkalmas liszt, halliszt és hallisztgolyó | 650 tonna | Albánia, Bosznia-Hercegovina, Horvátország, Macedónia Volt Jugoszláv Köztársaság, Jugoszláv Szövetségi Köztársaság (ideértve Koszovót is) | Vámmentes |

09.1579 | 1604131116041319ex16042050 | Elkészített vagy konzervált szardínia | 250 tonna | Albánia, Bosznia-Hercegovina, Horvátország, Macedónia Volt Jugoszláv Köztársaság, Jugoszláv Szövetségi Köztársaság (ideértve Koszovót is) | 6 % |

09.1561 | 1604160016042040 | Elkészített vagy konzervált szardella | 1000 tonna | Albánia, Bosznia-Hercegovina, Horvátország, Macedónia Volt Jugoszláv Köztársaság, Jugoszláv Szövetségi Köztársaság (ideértve Koszovót is) | 12,5 % |

09.1515 | 22042179ex2204218022042183ex2204218422042965ex2204297522042983ex22042984 | Bor friss szőlőből, amelynek tényleges alkoholtartalma legfeljebb 15 térfogatszázalék, a habzóborok kivételével | 545000 hl | Albánia, Bosznia-Hercegovina, Horvátország, Macedónia Volt Jugoszláv Köztársaság, Jugoszláv Szövetségi Köztársaság (ideértve Koszovót is), Szlovénia | Vámmentes |

[1] HL L 240., 2000.9.23., 1. o.

[2] HL L 348., 1997.12.18., 2. o.

--------------------------------------------------